Foto: Getty Images Ispaniya matbuoti «Real» bosh murabbiyligiga Maurisio Pochettino tayinlanishi haqida bong urmoqda. «Tottenhem» ustozi o‘zi bilan go‘yo hujumchi Harri Keynni ham olib kelayotgani haqida mish-mishlar tarqalib ketgan. Zinedin Zidan bu gap-so‘zlarga izoh berdi. «Bu har qanday murabbiyning kundalik ishidir. Bunday holatga faqat Madridda uchramaysiz. Jamoa og‘ir ahvolga tushib qolsa, yangi bosh murabbiy haqidagi gap-so‘zlar ko‘payib ketadi. Ammo bu menga hech qanday ta’sir qilmaydi. Men har kungi ishimni davom ettiraveraman. Maqsadim - jamoam natijalarini yaxshilash. Keyingi mavsum haqida o‘ylamayman. Nima yuz berishi meni xavotirga solmaydi», — deb murabbiy so‘zlarini keltirmoqda Goal.